Návrh nariadenie Rady, ktorým sa zrušuje nariadenie Rady (ES) č. 2040/2000 o rozpočtovej disciplíne /* KOM/2006/0448 v konečnom znení - CNS 2006/0151 */





[pic] | KOMISIA EURÓPSKYCH SPOLOČENSTIEV | Brusel, 09.08.2006 KOM(2006) 448 v konečnom znení 2006/0151 (CNS) Návrh NARIADENIE RADY, ktorým sa zrušuje nariadenie Rady (ES) č. 2040/2000 o rozpočtovej disciplíne (predložená Komisiou) ODÔVODNENIE Medziinštitucionálnou dohodou o rozpočtovej disciplíne a riadnom finančnom hospodárení [1] prijatou 17. mája 2006 sa stanovil viacročný finančný rámec Európskej únie na obdobie rokov 2007 - 2013. Ustanovenia zahrnuté v nariadení Rady č. 2040/2000 o rozpočtovej disciplíne sa stali nepotrebnými a niekedy nie sú v súlade s ustanoveniami meedziinštitucionálnej dohody. Ustanovenia týkajúce sa poľnohospodárstva Skúsenosti s finančným rámcom na roky 2000 – 2006 ukázali, že už nie je potrebné zachovávať poľnohospodárske usmernenie ustanovené v nariadení Rady č. 2040/2000 o rozpočtovej disciplíne, keďže poľnohospodárske výdavky sú už obmedzené dohodnutými stropmi do roku 2013. Ostatné ustanovenia týkajúce sa rozpočtovej disciplíny pre poľnohospodárstvo boli zabezpečené a upevnené nariadením Rady č. 1290/2005 o financovaní spoločnej poľnohospodárskej politiky (články 18-20)[2]. Ustanovenia týkajúce sa rezerv Rezerva na úverové záruky bola na obdobie rokov 2007 - 2013 nahradená rozpočtovým riadkom v rámci výdavkovej kapitoly 4 „EÚ ako globálny hráč“. Komisia tiež navrhla nový mechanizmus založený na novom právnom základe[3] pre financovanie Záručného fondu pre vonkajšie akcie. Nový mechanizmus je založený na financovaní ex-post spojenom s nezaplatenou čiastkou úverov a úverových záruk. Tým sa umožňuje pravidelné financovanie z obvyklej rozpočtovej položky klasifikovanej ako povinné výdavky, a tým sa už ďalej nevyžaduje ad hoc rezerva. Rezerva na núdzovú pomoc tretím krajinám sa v súčasnosti uvádza v nariadení o rozpočtových pravidlách, ktoré sa vzťahujú na všeobecný rozpočet Európskych spoločenstiev[4] a jej výška a podmienky využitia sú stanovené v novej medziinštitucionálnej dohode o rozpočtovej disciplíne a riadnom finančnom hospodárení. Vzhľadom na navrhovaný nový mechanizmus pre financovanie záručného fondu a pravidlá využitia rezervy na núdzovú pomoc ustanovené v uvedenej medziinštitucionálnej dohode, súvisiace výdavky budú financované z vlastných zdrojov ako ktorékoľvek iné výdavky zapísané v rozpočte bez akejkoľvek ďalšej potreby osobitných ustanovení. Za týchto podmienok sa Komisia domnieva, že nariadenie Rady č. 2040/2000 o rozpočtovej disciplíne by sa malo zrušiť. 2006/0151 (CNS) Návrh NARIADENIE RADY, ktorým sa zrušuje nariadenie Rady (ES) č. 2040/2000 o rozpočtovej disciplíne RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä jej články 37, 279 a 308, so zreteľom na návrh Komisie[5], so zreteľom na stanovisko Európskeho parlamentu[6], so zreteľom na stanovisko Dvora audítorov[7], keďže: 1. V nariadení Rady (ES) č. 2040/2000 z 26. septembra 2000 o rozpočtovej disciplíne[8] sa ustanovujú pravidlá navrhnuté na zabezpečenie náležitého riadenia výdavkov Spoločenstva, ktoré sa vzťahujú na Záručný fond EPUZF ako aj na rezervy na vonkajšie operácie, v súlade so zásadami riadnej finančnej správy dohodnutej v Medziinštitucionálnej dohode zo 6. mája 1999 medzi Európskym parlamentom, Radou a Komisiou o rozpočtovej disciplíne a zlepšení rozpočtového postupu[9]. 2. Pokiaľ ide o časť I nariadenia (ES) č. 2040/2000 týkajúcu sa poľnohospodárskych výdavkov, stropy stanovené vo viacročnom finančnom rámci na obdobie rokov 2007 až 2013 priložené k prílohe I novej medziinštitucionálnej dohody o rozpočtovej disciplíne a riadnom finančnom hospodárení zo 17. mája 2006[10] vopred vylučujú potrebu dodržať poľnohospodárske usmernenie v nej ustanovené. 3. Zostávajúce ustanovenia týkajúce sa rozpočtovej disciplíny v oblasti poľnohospodárstva v časti I nariadenia (ES) č. 2040/2000 boli nahradené článkami 18 až 20 nariadenia Rady (ES) č. 1290/2005 z 21. júna 2005 o financovaní Spoločnej poľnohospodárskej politiky[11]. 4. Pokiaľ ide o časť II nariadenia (ES) č. 2040/2000 týkajúcu sa rezerv na vonkajšie operácie, na financovanie záručného fondu a rezervy na núdzovú pomoc už nie sú ďalej potrebné osobitné ustanovenia a opatrenia, ktoré sú výnimkami v súvislosti so systémom vlastných zdrojov. Rezerva na úverové záruky bola na obdobie rokov 2007 - 2013 nahradená rozpočtovým riadkom v rámci výdavkovej kapitoly 4 „EÚ ako globálny hráč“. Hlavné zásady týkajúce sa rezervy na núdzovú pomoc sú ustanovené v nariadení Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev[12], zatiaľ čo čiastka a podmienky využitia sú ustanovené v medziinštitucionálnej dohode zo 17. mája 2006 o rozpočtovej disciplíne a riadnom finančnom hospodárení[13]. Vzhľadom na to, že záujmy tretích strán nie sú priamo dotknuté, nie je potrebné tieto prvky do nariadenia zahrnúť. 5. Dôsledkom toho sú všetky ustanovenia ustanovené v nariadení Rady (ES) č. 2040/2000 zastarané. 6. Nariadenie Rady (ES) č. 2040/2000 by sa preto malo zrušiť, PRIJALA TOTO NARIADENIE: Článok 1 Nariadenie Rady (ES) č. 2040/2000 sa ruší s účinnosťou od 1. januára 2007. Článok 2 Toto nariadenie nadobúda účinnosť dňom jeho uverejnenia v Úradnom vestníku Európskej únie . Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda [pic][pic][pic][pic][pic][pic] [1] Ú. v. EÚ C 139, 14.6.2006, s. 1. [2] Ú. v. EÚ L 209, 11.8.2005, s. 1. [3] KOM (2005) 130, konečné znenie, 5.4.2005. [4] Ú. v. EÚ L 248, 16.9.2002, s. 1. [5] Ú. v. EÚ C […], […], s. […]. [6] Ú. v. EÚ C […], […], s. […]. [7] Ú. v. EÚ C […], […], s. […]. [8] Ú. v. EÚ L 244, 29.9.2000, s. 27. [9] Ú. v. EÚ C 172, 18.6.1999, s. 1. [10] Ú. v. EÚ C 139, 14.6.2006, s. 1. [11] Ú. v. EÚ L 209, 11.8.2005, s. 1. Nariadenie zmenené a doplnené nariadením (ES) č. 320/2006 (Ú. v. EÚ L 58, 28.2.2006, s. 42). [12] Ú. v. EÚ L 248, 16.9.2002, s. 1. Nariadenie naposledy zmenené a doplnené nariadením […] [13] Ú. v. EÚ C 139, 14.6.2006, s. 1.